પાણીના બગાડની તો વાત જ કરવા જેવી નથી. કેટલાય બાથરૂમ એવા છે, જેમાં ગરમ પાણી નળમાં આવવા માંડે એ પહેલાં ત્રણ-ચાર બાલદી ઠંડું પાણી લોકો અમથું ઢોળી દેતા હોય છે. વાસણ માંજવા બેસતી કામવાળી પાંચ વાસણ સાફ થઈ શકે એટલા પાણીમાં એક વાસણ સાફ કરે છે. પાણીની તકલીફ હવે કેવળ ઝૂંપડપટ્ટીમાં રહેનારને સતાવે છે. ખરેખરી તકલીફ નપાણિયાં ગામોમાં વસનારી સ્ત્રીઓ ભોગવતી રહે છે. વિનોબા કહે છેઃ ‘જળ ઈશ્વરની એક વિભૂતિ છે.’ ખુલ્લો રહી ગયેલો નળ એટલે અમથી વહી જતી બેદરકારી!